open-index/open-wikipedia-markdown huggingface dataset:
ג'יימס טברנייר

**ג'יימס הנרי טברנייר** (נולד ב-31 באוקטובר 1991) הוא כדורגלן אנגלי המשחק בעמדת המגן הימני בריינג'רס מליגת העל הסקוטית, בה הוא גם משמש כקפטן.

## קריירה
### לידס יונייטד
טברנייר נולד בעיר ברדפורד, וכשהיה אז בגיל 9, הצטרף טברנייר למחלקת הנוער של לידס יונייטד. הוא בילה שש עונות בלידס.

### ניוקאסל יונייטד
טברנייר עבר ל-ניוקאסל יונייטד ב-2008. הוא ערך את הופעת הבכורה שלו בקבוצה הבוגרת בתבוסה 0 - 2 לפיטרבורו יונייטד במסגרת גביע הפוטבול ליג ב-22 בספטמבר 2009.

ב-7 בינואר 2011, טברנייר הצטרף לגייטסהד מהליגות הנמוכות באנגליה, בהשאלה ל-28 יום.

לאחר מכן, טברנייר בילה את רוב הקריירה שלו בהשאלות בעוד חמישה מועדונים מהליגות הנמוכות באנגליה.

### ויגאן את'לטיק
טברנייר חתם ב-ויגאן את'לטיק ב-28 ביוני 2014. הוא ערך את הופעת הבכורה שלו בליגה ב-9 באוגוסט, ושיחק במשך 18 הדקות האחרונות של המשחק; המשחק הסתיים ללא הכרעה בתוצאה 2 - 2 נגד רדינג.

ב-15 בינואר 2015, טברנייר הושאל למועדון בריסטול סיטי לשארית העונה.

### גלאזגו ריינג'רס
ממוזער|ג'יימס טברנייר משחק עבור גלאגזו ריינג'רס ב-2018
ב-20 ביולי 2015, טברנייר חתם על חוזה לשלוש שנים עם המועדון הסקוטי ריינג'רס. חמישה ימים לאחר מכן, הוא כבש שער בהופעת הבכורה שלו מבעיטה חופשית בניצחון 6–2 נגד היברניאן בסיבוב הראשון של גביע האתגר הסקוטי.

טברנייר אף כבש את שער הליגה הראשון שלו בניצחון 5 - 1 על אלואה אתלטיק ב-16 באוגוסט 2015.

בסיום העונה, לאחר שהציג טברנייר יכולת טובה, ריינג'רס הציעו לטברנייר חוזה חדש שהוא דחה, לאחר שדווח בתקשורת שהתגמולים הכספיים לא היו מספיק טובים. ב-19 ביולי 2016, טברנייר חתם על חוזה חדש עם ריינג'רס.

ביולי 2018, טברנייר מונה לקפטן הקבוצה על ידי המאמן סטיבן ג'רארד. במשחקו הראשון כשקפטן, כבש טברנייר בניצחון 2 - 0 נגד שקופי הצפון מקדונית במסגרת הליגה האירופית ב-12 ביולי 2018.

במהלך עונת 2021, ריינג'רס רשמה הישגים הגנתיים בליגת העל הסקוטית, כשלא ספגה שער במשך שבעה משחקים רצופים.

טברנייר אף תרם רבות להגנה ולהתקפה, כשרשם 16 שערים ו-11 בישולים בכל המסגרות. טברנייר נבחר לשחקן החודש של הליגה בספטמבר ונובמבר. ריינג'רס אף זכתה בליגת העל הסקוטית, לאחר עשור בהן הקבוצה לא הצליחה לזכות בתואר. טברנייה אף זכה באותה העונה בתואר שחקן השנה בסקוטלנד.

בפברואר 2022, הדיחה ריינג'רס את מועדון הפאר הגרמני בורוסיה דורטמונד, במסגרת שלב הנוקאאוט הראשוני של הליגה האירופית.

טברנייר היה נוכח ב-2 המשחקים ואף כבש 3 שערים, מה שגרם להדחה כואבת לקבוצה הגרמנית.

## תארים
**רות'רהאם יונייטד**
* פלייאוף הפוטבול ליג הראשונה: 2014

**בריסטול סיטי**
* פרס הפוטבול ליג: 2014/15
* הפוטבול ליג הראשונה: 2014/15

**ריינג'רס**
* ליגת העל הסקוטית: 2020/21
* הצ'מפיונשיפ הסקוטי: 2015/16
* גביע האתגר הסקוטי: 2015/16
* הגביע הסקוטי: 2021/22

## קישורים חיצוניים

* פרופיל באתר Transfermarkt
* פרופיל באתר Goal
* פרופיל באתר Soccerway

## הערות שוליים

קטגוריה:כדורגלנים אנגלים
קטגוריה:מגני כדורגל אנגלים
קטגוריה:כדורגלני ניוקאסל יונייטד
קטגוריה:כדורגלני קרלייל יונייטד
קטגוריה:כדורגלני שפילד ונסדיי
קטגוריה:כדורגלני רות'רהאם יונייטד
קטגוריה:כדורגלני ויגאן את'לטיק
קטגוריה:כדורגלני בריסטול סיטי
קטגוריה:כדורגלני גלאזגו ריינג'רס
קטגוריה:אנגלים שנולדו ב-1991
מאמה קייה

**מאמה קייה** (בקצ'ואה: **Mama Killa**, מילולית "אמא ירח", בספרדית: **Mama Quilla**) הייתה במיתולוגיה ובדת האינקה אלת הירח והאלה השלישית בחשיבותה. על פי המיתולוגיה היא הייתה אחותו הבכורה ואשתו של אינטי, אל השמש, בתו של ויראקוצ'ה ואימם של מאנקו קאפאק ו"מאמה אוקיו" (Mama Ocllo), המייסדים המיתולוגיים של אימפריית האינקה ותרבותה. היא הייתה אלת הנישואין והמחזור החודשי, ונחשבה למגינת הנשים. היא הייתה חשובה גם עבור לוח השנה של האינקה.

המיתוסים על מאמה קייה כוללים סיפורים על כך שהיא בכתה דמעות של כסף ושליקוי ירח נגרמו כשהותקפה על ידי חיה. היא נראתה בדמות אישה יפה ובמקדשיה שירתו כוהנות מסורות.

ייתכן שהמילה "קייה" היא מילה שאולה מהשפה , מה שיכול להסביר מדוע לשפות שאינן קשורות גנטית כמו איימרה, קצ'ואה ומפוצ'ה יש מילים דומות עבור הירח. הדמיון הוא לא רק לשוני אלא גם סמלי, שכן בקוסמולוגיה של המפוצ'ה ומרכז האנדים הירח (Quilla/Cuyen) והשמש (Inti/Antu) הם בני זוג.

## אמונות
פירוש שמה של מאמה קייה הוא "אמא ירח", והייתה אלת הירח. על פי האב , שכתב באמצע המאה השש-עשרה, סגדו לירח בגלל "יופיו הראוי להערצה" ו"היתרונות שהוא מעניק לעולם". היא הייתה חשובה לחישוב חלוף הזמן ולוח השנה, כי טקסים רבים התבססו על לוח השנה הירחי והותאמו כך שיתאימו לשנת השמש. היא גם פיקחה על נישואין, מחזורי הווסת של הנשים, ונחשבה למגנה של נשים באופן כללי.

## המיתוסים על מאמה קייה
מיתוס אחד על הירח הסביר את "הכתמים האפלים" שעל פניו. האמינו ששועל התאהב באמא קייה בגלל יופייה, אבל כשהוא עלה לשמיים, היא לחצה אותו אליה ויצרה את הכתמים.

מיתוס אחר קשור לליקויי ירח. בני האינקה חששו מליקוי ירח מכיוון שהם האמינו שבמהלך הליקוי, חיה (אולי פומת ההרים או נחש) תוקף את אמא קייה. כתוצאה מכך, ניסו התושבים להפחיד את החיה על ידי השלכת נשק, תנועות חטופות והפקת רעש רב ככל האפשר. הם האמינו שאם החיה תשיג את מטרתה, אזי העולם יישאר בחושך. מסורת זו נמשכה לאחר שבני האינקה המירו את דתם לנצרות קתוליות לאחר הכיבוש הספרדי של אימפריית האינקה, והספרדים השתמשו בכך לטובתם. הילידים חלקו לספרדים כבוד רב כשגילו שהם מסוגלים לחזות מתי יתרחשו הליקויים. הם גם האמינו שאמא קייה בוכה דמעות כסף.

## מאמה קייה ופנתאון האינקה
מאמה קייה הייתה בדרך כלל האלוהות השלישית בפנתאון האינקה, אחרי אינטי (אל השמש) ואייאפו (Illapu, אל הרעם), אך נתפסה כחשובה יותר מאינטי על ידי כמה קהילות בחוף האוקיינוס השקט, כולל על ידי בני תרבות הצ'ימו. קרובי משפחה של מאמה קייה כוללים את אחיה הצעיר ובעלה אינטי, אל השמש, ואת ילדיה מאנקו קאפאק, השליט הראשון של האינקה, ומאמא אוקיו, אחותו הגדולה ורעייתו של מאנקו קאפאק. לאחר הצטרפות בני , שהיו לכאורה שייכים לאימפריית צ'ימו, לאימפריית האינקה, הפכה מאמה קייה לאם גם של האל שלהם . על פי המיתולוגיה היה ויראקוצ'ה אביה של מאמה קייה.

## מקדשים
למאמה קייה היה מקדש משלה בקוסקו, שבו שירתו כוהנות שהוקדשו לה. היא הוצגה כנקבה אנושית, והייצוגים שלה כללו דיסק כסף המכסה קיר שלם שעליו נחרתו פניה.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אינקה
קטגוריה:אלות ירח
קטגוריה:מיתולוגיה של האינקה
קובאלצ'וק

קטגוריה:שמות משפחה אוקראיניים
קטגוריה:שמות משפחה רוסיים
קטגוריה:שמות משפחה לפי עיסוק
וילה לובוריץ'

ממוזער|לובוריץ' בשנות הארבעים
**וילה לובוריץ**' היה מחנה השמדה בסרייבו שבמדינה העצמאית של קרואטיה. הוילה הייתה ברחוב סקנדריה מספר 49. מפברואר עד מאי 1945, האוסטאשה רצח לפחות 323 בני אדם בווילה זו.

## רקע
בפברואר 1945, אנטה פאבליץ' שלח את וייקוסלאב לובוריץ' לסרייבו כדי לדכא התנגדות למשטר. משימתו האמיתית הייתה להשתמש בקבוצות סאדיסטים ורוצחים מפלצתיים של האוסטאשה כדי ליצור אווירה של פחד ברחובות שתאפשר לה לסגת מבוסניה והרצגובינה עם כוחותיהם ללא נפגעים ועיכובים.

## בית טרור
לובוריץ' הקים את המטה שלו במרכז סרייבו. בתחילה, המטה שלו ישב בבית ברחוב סוקולסקה (לאחר המלחמה שונה שם הרחוב ל"מיס אירבינה"), ובהמשך הוא הועבר לווילה ברחוב סקנדריה.

לובוריץ' וכוחותיו השתמשו גם בביתה של משפחה קרואטית בשם באבונוביץ' וכן במסעדה סמוכה. המבנים בהם הם השתמשו כונו "בית הטרור". הוא בחר בכוונה בווילה זו מסיבות סמליות, משום שהיא הייתה מקום מושבו של לשכת הבונים החופשיים בסרייבו, ובחזיתו התנוסס סמל הבונים החופשיים.

הוילה של לובוריץ' הפכה לבית רצח, למקום לעינויים ולכלא של יהודים, סרבים, ומתנגדי משטר פוליטיים.

מיד לאחר הגעתו לסרייבו, הוא ארגן מעצרים המוניים. בסוף פברואר 1945 עצרו כוחותיו והמשטרה המקומית כמה מאות בני אדם וצדו את היהודים שנותרו בסרייבו. על פי ההערכות, הוא הצליח לאתר וללכוד כמאתיים יהודים. לובוריץ' הקים "בית משפט חירום" והוציא להורג מאות אנשים. בבית משפט זה התקיימו 13 משפטים ל-85 בני אדם, 44 מהם נידונו למוות והשאר למאסר ממושך, אך רק מעטים שרדו.
שמאל|250px|ממוזער|לוח ההנצחה על מקום תלייתם של 55 קורבנות
במרץ ובתחילת אפריל 1945 הרגו כוחותיו 323 בני אדם ותלו 55 במריג'ין דבור  כדי להפחיד את האוכלוסייה המקומית. הם ענדו שלטים על צווארם עם הכיתוב "יחי הפוגלאבניק" .

## קישורים חיצוניים
* 

## הערות שוליים

קטגוריה:סרייבו: מבנים
קטגוריה:מחנות השמדה
קטגוריה:מחנות ריכוז של האוסטאשה
קטגוריה:שואת יהודי קרואטיה
קטגוריה:קרואטיה: היסטוריה
קטגוריה:מחנות ריכוז ביוגוסלביה
אוסקר מונצל

**אוסקר מונצל** (בגרמנית: **Oskar Munzel**; 13 במרץ 1899 – 1 בינואר 1992) היה מפקד בכיר בוורמאכט שפיקד על כוחות במלחמת העולם השנייה, ולאחר מכן שימש כמפקד בכיר בבונדסוור.

## ביוגרפיה
מונצל נולד ב-13 במרץ 1899 בגרימן, אשר הייתה חלק מהקיסרות הגרמנית. ב-3 ביולי 1917 הוא התגייס לצבא הקיסרות הגרמנית והצטרף לרגימנט האולאנים ה-8, עמו לחם במלחמת העולם הראשונה, וב-5 בנובמבר 1918 הועלה לדרגת לויטננט.

לאחר תום המלחמה התקבל לרייכסווהר, ומילא בו תפקידי פיקוד ומטה. בשנת 1938 מונה לקצין מטה ב-OKH. ב-1 באוקטובר 1940 הועלה לדרגת אוברסט לויטננט, וב-1 ביוני 1941 מונה למפקד גדוד ברגימנט הפאנצר ה-6, עמו לחם במהלך מבצע ברברוסה. בדצמבר 1941 קיבל את הפיקוד על רגימנט הפאנצר ה-6, וב-30 בינואר 1942 הועלה לדרגת אוברסט. בפברואר 1943 הוא מונה לראש הקורסים הטקטיים ב-Panzertruppenschule II, וב-26 בספטמבר 1943 קיבל את הפיקוד על Panzertruppenschule I. מ-15 בספטמבר 1944 עד 25 בנובמבר 1944 היה מפקד דיוויזיית הפאנצר ה-14. ב-1 בדצמבר 1944 הועלה לדרגת גנרל מיור, ומ-15 בינואר 1945 עד 15 במרץ 1945 פיקד מונצל על קבוצת קורפוס של ארמיית הפאנצר הראשונה שנקראה על שמו. ב-20 במרץ 1945 מונה למפקד דיוויזיית הפאנצר ה-2, וב-6 באפריל 1945 מונה לקצין שריון ב-OB West. בתום המלחמה נפל מונצל בשבי על ידי בעלות הברית, ושהה עד 1947 במחנות כלא שונים. לאחר שנתיים כשבוי מלחמה, היה יועץ צבאי במצרים במשך ארבע שנים מ-1951. בשנת 1956 הצטרף מונצל כבריגדה-גנרל למפקדת בית הספר לכוחות השריון של הבונדסוור במונסטר. מאוחר יותר היה מפקח כוחות שריון, וב-1962 עזב את הבונדסוור בדרגת גנרל מיור. לאחר מכן שימש כיועץ הראשי של *מינג-טה-גרופ* (קבוצת הייעוץ הצבאי הגרמני) בטאיוואן עבור הכוחות המזוינים של הרפובליקה הסינית לפני שחזר לגרמניה, וב-1 בינואר 1992 הוא מת בביתו בבאד גרודסברג.

## קישורים חיצוניים

* אוסקר מונצל באתר lexikon-der-wehrmacht 

## הערות שוליים

קטגוריה:מעוטרי צלב האבירים
קטגוריה:מעוטרי צלב הברזל
קטגוריה:מעוטרי הצלב הגרמני בזהב
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גנרלים בוורמאכט
קטגוריה:גנרלים בבונדסוור
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:גרמנים שנולדו ב-1899
קטגוריה:גרמנים שנפטרו ב-1992
השחר החדש בנגב

**השחר החדש - מרכז בדואי יהודי בנגב לנגישות ושוויון בשירותי חינוך, מחקר, שלום ורווחה** (בערבית: **الفجر الجديد في النقب**) היא עמותה בדואית-יהודית ללא מטרות רווח המסייעת לנוער בדואי בסיכון. מטה העמותה שוכן ברהט, העיר הבדואית היחידה בישראל. למעלה מ-600 בני נוער בדואים בגילאי 5–18 משתתפים בתוכניות העמותה בשנה.

## רקע
"השחר החדש" נוסדה בשנת 2009 על ידי ג'מאל אלקירנאווי, עובד סוציאלי בדואי שעבד באוניברסיטת בן-גוריון בנגב כיועץ אקדמי לסטודנטים ערבים. הוא הבחין כי הסטודנטים הבדואים נמצאים בנחיתות הגדולה ביותר, שכן הם גדלו בעוני רב, נאבקו לשלב תרבות מודרנית עם החיים הבדואים המסורתיים, ולעיתים קרובות חוו זעזועים תרבותיים משמעותיים בניסיון ללמוד באוניברסיטה במיינסטרים, במוסדות דוברי עברית.

אלקירנאווי הקים את "השחר החדש" כדי להעצים בני נוער בדואים, להציע שיעורי אנגלית, עברית, טכנולוגיית מידע ומוזיקה, ולספק הזדמנויות לפגוש אנשים ותרבויות מחוץ לקהילות שלהם. הארגון מגוון, עם ישראלים ערבים ויהודים בהנהלה, מתנדבים נוצרים, יהודים ומוסלמים, ומתנדבים בינלאומיים מבריטניה, ארצות הברית, צרפת, צ'כיה, גרמניה וקנדה
.

עמותת "השחר החדש" משתמשת בתוכניות שלה גם כדי לקדם את החיים, התרבות והנושאים הבדואים בפני תיירים ומבקרים פוטנציאליים ברהט. בפברואר 2017 נפגשה משלחת של 35 פוליטיקאים ומחוקקים מהבונדסטאג הגרמני עם נציגי "השחר החדש" וארגונים לא ממשלתיים בדואים אחרים כדי לדון בחיים בנגב ובמאבק התושבים לזכויות סוציאליות והכרה ביישובים הבדואים הלא מוכרים.

הארגון הוא חבר ב"הברית לשלום במזרח התיכון".

## ראו גם
* בדואים בישראל

## קישורים חיצוניים
* 

* 

## הערות שוליים

קטגוריה:ישראל: עמותות
קטגוריה:ישראל: חינוך
קטגוריה:ישראל: ארגוני נוער
קטגוריה:רהט
קטגוריה:החברה הבדואית בישראל
קטגוריה:הנגב: ארגונים ועמותות
קטגוריה:הנגב: חינוך
אוסקר אלק

ד"ר **אוסקר אלק** (במקור **אנגל**, בהונגרית: **Elek Oszkár**; סולנוק, 4 בפברואר 1880 – בודפשט, 17 ביוני 1945) היה דוקטור לספרות, היסטוריון ספרות יהודי-הונגרי מנהל הגימנסיה הממלכתית של בודפשט.

## קורות חיים
אוסקר אנגל נולד במשפחה יהודית כבנם של שמואל אנגל ושל קטלין שטיינר. ב-1902 קיבל תעודת הוראה לשפות הונגרית-צרפתית באוניברסיטת בודפשט (כיום אוניברסיטת אטווש לוראנד). הוא לימד בארד, שימג (1903), אגר, ולאחר מכן עד פרישתו בגימנסיה הריאלית בבודפשט על שם ז'יגמונד קמני. במחקריו בתולדות הספרות חקר בהצלחה את השפעתם של סופרים זרים על סופרים הונגרים. (לדוגמה: השפעה סקוטית ואנגלית בבלדות של יאנוש אראן. היסטוריה ספרותית. 1912).

## משפחתו
ב-23 בדצמבר 1906 נשא לאישה את מרגיט, בתם של הסוחר ארמין רוטשילד ושל לינקה דצ'י. הוא התגרש מאשתו הראשונה והתחתן בשנית ב-27 ביוני 1925. אשתו השנייה הייתה ארז'בט, בתם של יוזף צ'טני ושל פרוז'ינה פודור. הוא אביו של טיבור אלק (1910–1972) שהיה מתמטיקאי ופילוסוף.

## פרסומיו
כמה ממאמריו החינוכיים והאתנוגרפיים, ביקורות ספרים ומחקרים רבים על תולדות הספרות פורסמו במשך עשורים בכתבי העת רבים:
* בשנים Universal Journal of Philology (1942–1902), בהונגרית: Egyetemes Philologiai Közlöny
* בשנים (1918-1907), האתנאום
* בשנים Budapest Review (1936–1908), בהונגרית: Budapesti Szemle
* אתנוגרפיה (1911–1917),
* תולדות הספרות (1912–1941), בהונגרית: Irodalomtörténet
* משמר השפה ההונגרית (1912–1939), בהונגרית: Magyar Nyelvőr
* הספרות (1929–1931), בהונגרית: Literatura
* סקירת סאבולץ' (1941), בהונגרית: Szabolcsi Szemle
* לבנון (1942), Libanon

במחקרי תולדות הספרות עסק בעיקר בהשפעות הספרות הזרה על הספרות ההונגרית. הוא היה עמית ב"אגודת שייקספיר ההונגרית". בשל יהדותו הוא לא יכול היה לפרסם אחרי שנת 1942.

## יצירותיו
* השפעת פטרארקה על משוררי הפליאדה (בודפשט, 1902)
* הקרתוזיאן ומקורותיו (בודפשט, 1934)
* ינה סבויאי בשירה הצרפתית (בודפשט, 1939)
* האגדה על דון חואן בערב חג המולד של קארוי קישפלודי (בודפשט, 1943)
* הטרגדיה של אגיס (לאחר מותו, בודפשט, 1957)
* האזכור הראשון של הונגרים באפוסים באנגלית (לאחר מותו, בודפשט, 1962)

## לקריאה נוספת
* Magyar életrajzi lexikon I – IV. (לקסיקון ביוגרפי הונגרי עורכת ראשית אגנש קניירש. 1994-1967
* ינה פינטר : ההיסטוריה של הספרות ההונגרית: סיסטמטיזציה מדעית, בודפשט, 1930–1941, כרך ח

## קישורים חיצוניים
* אוסקר אלק באתר Arcanum
* מפרסומי ד"ר אוסקר אלק: ליטרטורה
* אוסקר אלק ב- Jewish Studies in the Horthy Era
* מתקיפי אוסיאן  מאת אוסקר אלק (שירי אוסיאן נכתבו על ידי המשורר הסקוטי ג'מס מקפרסון 
* אוסקר אלק: מור יוקאי והרוסים (פורסם לראשונה ב -1925)

## הערות שוליים

קטגוריה:היסטוריוני ספרות יהודים הונגרים
קטגוריה:סופרים יהודים הונגרים
קטגוריה:מורים יהודים עד אמצע המאה ה-20
קטגוריה:ניצולי השואה: הונגריה
קטגוריה:סולנוק: אישים
קטגוריה:בוגרי אוניברסיטת אטווש לוראנד בודפשט
קטגוריה:הונגרים שנולדו ב-1880
קטגוריה:הונגרים שנפטרו ב-1945
קרחון איסקר

[ממוזער|280x280 פיקסלים| [מפה טופוגרפית של האי ליווינגסטון ושל האי סמית'.]]
**קרחון איסקר** (באנגלית: **Iskar Glacier**; בבולגרית: **Искарски ледник**) הוא קרחון באי ליווינגסטון, באיי שטלנד הדרומיים שבאנטארקטיקה.

קרחון איסקר ממוקם דרומית-מזרחית לחלקו התחתון של קרחון יורון;

קרחון איסקר ממוקם מערבית - דרום-מערבית מהדום הקרח סופוט;

קרחון איסקר ממוקם מצפון לקרחון דוברוז'ה ולקרחון מאגורה.

קרחון איסקר מנקז את המדרונות הצפוניים של הרי טנגרה שבין פסגת הלמט שבמערב לבין פסגת דלצ'ב שבמזרח. הקרחון זורם לכיוון צפון-מערב ונשפך אל מפרצון ברואיקס (המפרצון שבין נקודת יאנה לבין נקודת רילה).

## היסטוריה
### מיפוי הקרחון
הקרחון מופה לאחרונה על ידי סוקרים בולגריים בשנת 2005, ושוב בשנת 2009.

### מקור השם
הקרחון נקרא על שם נהר איסקר במערב בולגריה.

## קישורים חיצוניים
* קרחון איסקר. תמונת לוויין של אזור הקרחון באתר קופרניקס

קטגוריה:האי ליווינגסטון: קרחונים
קטגוריה:הרי טנגרה
קרקטר דיריכלה

במתמטיקה **קרקטר דיריכלה** הוא פונקציה כפלית ומחזורית מחוג השלמים לשדה המרוכבים. דריכלה עבד עם מושג זה בצורתו העוברית. דדקינד נתן את ההגדרה הפורמלית המודרנית של המושג ונתן לו את שמו. דיריכלה השתמש במושג זה כדי להגדיר את פונקציית L של דיריכלה שעומדת בבסיס הוכחתו למשפט דיריכלה על מספרים ראשוניים בסדרות חשבוניות.

קרקטרי דיריכלה עמדים גם בבסיסה של התמרת פורייה הדיסקרטית הכפלית.

## הגדרה
קרקטר דיריכלה עם מנחה (condactor) m הוא פונקציה \chi:\Z\to \C המקיימת:
#לכל n\in \N מתקיים: \chi(n+m)=\chi(n)
#לכל n שאינו זר ל-m מתקיים:  \chi(n)=0
#לכל n,k\in \N מתקיים: \chi(nk)=\chi(n)\chi(k)
#\chi(1)=1

### קרקטר דיריכלה כקרקטר של חבורת אוילר
כיוון שקרקטר דיריכלה הוא פונקציה מחזורית (תנאי 1) ניתן לראות בו פונקציה על החוג הסופי \Z|_m:=\Z/m\Z. כיוון שהוא מתאפס על האיברים הלא הפיכים בחוג זה (תנאי 2) ניתן לראות בו פונקציה על חבורת האיברים ההפיכים בחוג זה. חבורה זו נקראת חבורת אוילר ומסומנת ב-\Z|_m^\times. מנקדת מבט זו קרקטר דיריכלה הוא קרקטר כיפלי של החבורה \Z|_m^\times. קרי הומומורפיזם מחבורה זו לחבורה \C^ \times:=\C\smallsetminus \{0\} . אוסף כל הקרקטרים של חבורה G נקרא החבורה הדואלית של G ומסומן ב-\widehat G. בהתאם, אוסף כל קרקטרי דיריכלה עם מנחה m מסומן ב-\widehat{\Z|_m^\times}.

## ראו גם

* פונקציית L של דיריכלה
* קרקטר (מתמטיקה) 
* חבורת אוילר
* משפט דיריכלה
* קרקטר הקה

## קישורים חיצוניים
* 

## הערות שוליים

קטגוריה:תורת המספרים האנליטית
קטגוריה:פונקציות זטא
בית"ר לוד

**בית"ר לוד** הייתה קבוצת כדורגל ישראלית מהעיר לוד, שבשיאה שיחקה במשך 6 עונות בליגת המשנה דאז, ליגה א', מ-1964 ועד 1971. בהמשך שיחקה בליגות הנמוכות יותר והתנדנדה בין הליגה הרביעית לחמישית, עד שהתפרקה ב-1998.

## היסטוריה
מועדון הכדורגל בית"ר לוד הוקם בשנת 1952, והצטרף לליגה ג'. הקבוצה המקורית בשנות ההקמה, הייתה קבוצה המורכבת מעולים חדשים שעלו לישראל מצפון אפריקה בשנים הללו, שם הכדורגל היה משחק פופולרי ואותו הם הביאו איתם לישראל. בעונת 1957/1958 החל להתחלף דור השחקנים ודור המייסדים של הקבוצה שפרש, הוחלף בדור חדש, שהעלה את הקבוצה לליגה ב' דרך הפלייאוף. אולם הקבוצה נשארה בליגה ג', עקב כך שההתאחדות לכדורגל החליטה על הקפאת העליות והירידות בליגות בעונה זו, כיוון שהיו חשדות למכירת משחקים.

בסוף העונה שלאחר מכן 1958/1959, הקבוצה העפילה לליגה ב', כאשר הליגה השלישית הורחבה ל-64 קבוצות. לאחר 5 עונות של התבססות בליגה ב', העפילה הקבוצה בסיום עונת 1963/1964 מליגה ב' דרום א', לליגה א' דרום - ליגת המשנה בשנים הללו. במהלך שנותיה בליגה השנייה התמודדה הקבוצה על הישארות בליגה, והישג השיא שלה היה בעונת 1969/1970, אותה סיימה במקום העשירי. בשנים אלו גם התמודדה הקבוצה בדרבי נגד היריבה העירונית, הפועל לוד, שהייתה איתה באותה ליגה, ואף העפילה לליגה הלאומית לתקופה קצרה. לאחר מכן, 1970/1971, חזרה הקבוצה לליגה השלישית אחרי שסיימה במקום ה-16 והאחרון, עם 3 ניצחונות בלבד ו-15 נקודות ב-30 משחקים. בעונת 1975/1976 המועדון סיים בתחתית ליגה ב' דרום א' וירד לליגה ג', שהפכה לליגה החמישית בישראל אחרי הקמת הליגה הארצית. בעונת 1979/1980 חזר המועדון לליגה ב'. בהמשך התנדנדה הקבוצה בין הליגה הרביעית לחמישית בישראל, עד שב-1998 - פורקה הקבוצה.

## ראו גם
* הפועל לוד

## הערות שוליים

קטגוריה:קבוצות כדורגל ישראליות
לוד
קטגוריה:לוד: ספורט
קטגוריה:קבוצות כדורגל שהוקמו ב-1952
קטגוריה:קבוצות כדורגל ישראליות שהתפרקו
איגור גורגן

**איגור גורגן** (ברומנית: **Igor Gorgan** נולד ב-2 באוגוסט 1969) הוא בריגדיר גנרל מולדובי שכיהן כראש המטה הכללי של הכוחות המזוינים הלאומיים של מולדובה בשנים 2019–2021.

גורגן נחשד כי שימש כמרגל לטובת רוסיה.

## ביוגרפיה
גורגן נולד בדובסרי ב-2 באוגוסט 1969. בגיל 18 הוא התגייס לצבא האדום ועד 1991 למד בבית הספר הצבאי בנובוסיבירסק. לאחר התפרקות ברית המועצות התגייס לצבא מולדובה והוצב בבריגדה הממונעת ה-2 "שטפן הגדול". בין השנים 2001–2002 למד במכללת הפיקוד והמטה הכללי של צבא ארצות הברית בפורט ליונוורת'. בין 2003–2006 השתתף במשימות בינלאומיות בבוסניה והרצגובינה, גאורגיה ועיראק. ב-2006 חזר למולדובה ומילא תפקידי מטה בכירים. הוא טיפס במהירות בסולם הדרגות, וב-2013 מונה לתפקיד ראש המטה הכללי של הצבא. ב-18 במרץ 2016 הוא פוטר בעקבות ריב ממושך עם שר ההגנה אנטול סאראליו. לאחר פיטוריו שימש כיועץ מיוחד עבור שני שרי ההגנה הבאים. ב-2018 מונה לראש אגף מחקרים אסטרטגיים באקדמיה הצבאית ע"ש אלכסנדרו הטוב. ב-8 ביולי 2019 הוא מונה מחדש לתפקיד ראש המטה הכללי, בשנת 2021 סיים את תפקידו.

ביוני 2024 פורסם כי משנת 2004 ריגל לטובת רוסיה.

## קישורים חיצוניים

* ביוגרפיה באתר משרד ההגנה המולדובי

## הערות שוליים

קטגוריה:מפקדי צבאות סדירים בעת החדשה: אישים
קטגוריה:מולדובה: צבא וביטחון
קטגוריה:מולדובנים
קטגוריה:ילידי 1969
מחר אני בבית

**מחר אני בבית** הוא שיר של להקת אתניX שיצא בשנת 1999 כחלק מהאלבום "מוריס". השיר נחשב בעיני רבים כ"שיר נסיגת צה"ל מלבנון" (2000).

## רקע
בפרויקט של אתר ynet על הסיפורים שמאחורי הלהיטים הגדולים של אתניX לקראת צאת האלבום "בטוח", סיפר זאב נחמה על השיר:

### במצעדים
במצעד הפזמונים של רשת ג' צעד השיר כעשרה שבועות בקיץ 1999 ובשיאו היה במקום השני.

במצעד הפזמונים השנתי תשנ"ט הגיע השיר למקום ה-15.

## ביצועים נוספים וגרסאות כיסוי
הזמרים עמיר חדד ודוד סלם, בוגרי התוכנית "כוכב נולד 4", הוציאו ביוני 2007 וידאו קליפ בו ביצעו חידוש לשיר, והקדישו אותו  לחיילים החטופים גלעד שליט, אהוד גולווסר ואלדד רגב שנחטפו ב-2006.החיילים רגב וגולדוואסר הועברו לישראל בעסקת חילופי שבויים ביולי 2008, ואילו שליט שוחרר בעסקה באוקטובר 2011.

אור טרגן, מתמודד תוכנית המציאות "כוכב נולד 10" ביצע את השיר במסגרת התוכנית בשנת 2012.

באוגוסט 2014 העלה הזמר עומרי סבח את גרסתו לשיר בעיבודו של ירדן (ג'ורדי) פלג.

בשנת 2018, יצאו אתניקס ואייל גולן במופע משותף בשם "כל המדינה שרה", בו ביצעו יחד בין היתר גם את השיר "מחר אני בבית".

הזמר עידן יניב העלה לערוץ היוטיוב שלו את גרסתו לשיר בעיבודו של ליעד גרושקה, במרץ 2024.

חבורת זהו זה! ואתניקס ביצעו יחד את השיר במסגרת התוכנית בערוץ כאן 11 בדצמבר 2024.

## קישורים חיצוניים

* 
* מחר אני בבית | אתניקס
* 

## הערות שוליים

קטגוריה:שירי אתניX
קטגוריה:שירים בעברית
קטגוריה:שירים שנכתבו על ידי זאב נחמה
קטגוריה:שירים שהולחנו על ידי זאב נחמה
קטגוריה:שירים שהולחנו על ידי תמיר קליסקי
קטגוריה:שירי מלחמת לבנון הראשונה
קטגוריה:שירים על חזרה הביתה
קוקה-קולה דובדבן

**קוקה קולה דובדבן** (באנגלית: **Coca-Cola Cherry**) היא גרסה בטעם דובדבן של קוקה-קולה, המיוצרת ומופצת על ידי חברת קוקה-קולה בארצות הברית ובעשרות מדינות ברחבי העולם.

## היסטוריה
חברת קוקה-קולה החלה לבחון גרסה בטעם דובדבן לצד טעמים נוספים של קוקה קולה ביריד העולמי של 1982 בנוקסוויל, טנסי. קוקה קולה דובדבן הושקה רשמית ב-1985, אך מסעדות רבות החלו להגיש משקה בשם זה עוד קודם לכן באמצעות הוספת סירופ בטעם דובדבן לקוקה-קולה.

המשקה היה המותג השלישי של קוקה קולה בזמן שהושק, לצד קוקה קולה ודיאט קולה רגילים. ב-1986 הושקה גרסת דיאט גם לקוקה קולה דובדבן, ובשנת 2005 שונה השם ל"דיאט קולה דובדבן".

גרסה שנייה דלת קלוריות, קוקה קולה דובדבן זירו (המבוססת על קוקה-קולה זירו), נוספה בשנת 2007.

חברת קוקה-קולה הציגה מאוחר יותר גרסאות קולה בטעמים אחרים, דוגמת קולה וניל במאי 2002, ולאחר מכן ליים, פטל, לימון, דובדבן שחור ותפוזים. רובם נמכרים כיום רק בשווקים בחו"ל או במכונות אוטומטיות של קוקה-קולה ברשתות מזון.

## הפצה בין-לאומית
ניתן לרכוש קוקה-קולה דובדבן בכ-20 מדינות באירופה, וכן בדרום אפריקה, דרום קוריאה, סין, אורוגוואי ופרו. ביפן נמכר המשקה תחת השם "קולה דובדבן", ובניו זילנד ניתן להשיג קוקה קולה דובדבן מיובא מבריטניה או מארצות הברית. בעבר הופץ המוצר גם בארגנטינה, ברזיל, צ'ילה, קוסטה ריקה, קולומביה, רוסיה, ספרד, אוסטרליה, הפיליפינים וישראל. הגרסה האוסטרלית הופצה בשנים 2003–2004 אך הטעם שלה היה שונה מהגרסה האמריקאית.

קוקה-קולה דובדבן הושקה מחדש בקנדה בקיץ 2015 ו-2016 כחלק מקמפיין "שתפו קולה" ומארזים של 24 פחיות היו זמינות ברשתות במדינה.

במהלך אולימפיאדת 2016 הושקה מחדש קוקה-קולה דובדבן גם בברזיל.

## קולה דובדבן בישראל
בשנת 2001 החלו לייצר קוקה קולה דובדבן בישראל. כחלק ממהלך כולל של השקת משקאות חדשים, כמו פאנטה ענבים, שווק המשקה בכל הגדלים אשר היו בשוק אז, פחית 330 מ"ל, בקבוק חצי ליטר ובקבוק של ליטר וחצי. בשונה מהרגיל, המשקה שווק בעיקר לילדים, לא עמד בציפיות המכירות של החברה, וירד מהמדפים כעבור בערך שנה. מאז הירידה מהמדפים ניתן למצוא בישראל פחיות קולה דובדבן מארצות הברית, בריטניה ואוסטרליה.

## אריזה ושיווק
האריזה של קוקה-קולה דובדבן שונה מאוד ממדינה למדינה. קוקה-קולה שינתה את הסמלילים ועיצובי התוויות בארצות הברית עבור קוקה קולה דובדבן מספר פעמים מאז הושק המשקה לראשונה בשנת 1985.

במרבית השווקים עיצובי הפחית והתווית לבקבוקים מבוססים על תווית קוקה-קולה אך בגוני ורוד או סגול, ולעיתים קרובות עם תמונות של דובדבנים.

ב-2007 נבחר ג'יי זי כפרזנטור של המותג, ולקח חלק בעיצוב מחדש של הפחית, שהושק במקביל לקוקה-קולה דובדבן זירו.

## קישורים חיצוניים

* 

## הערות שוליים

קטגוריה:מכשירים שהושקו ב-1985
קטגוריה:משקאות מוגזים
קטגוריה:משקאות קלים
דובדבן
אנדרטה לחללי ההפצצה המצרית על ראשון לציון

**האנדרטה לחללי ההפצצה המצרית על ראשון לציון** היא אנדרטה הניצבת בגן המושבה במרכז העיר ראשון לציון. היא מנציחה את שמות 25 חללי ההפצצה.

## ההפצצה

לאחר תום המנדט הבריטי על ארץ ישראל פלש הצבא המצרי לתחומיה, יחד עם צבאות ערב אחרים. בשבועות שלאחר מכן ערך חיל האוויר המצרי סדרת הפצצות על ערי החוף של מדינת ישראל שזה עתה קמה. רוב ההפצצות הונחתו על תל אביב, אך הן פגעו גם ברמת גן, חולון, ראשון לציון ורחובות.

ההפצצה המצרית פגעה בראשון לציון ב-3 ביוני 1948. בשעה 11:15 הטילו שני מטוסים מצריים פצצות, שנחתו ברחוב רוטשילד ובקרן הרחובות עין הקורא-מוהליבר. עקב ההפצצה נהרגו 25 אנשים. 14 מהם היו אזרחים, ובהם נערה ונער, והיתר חיילים.

## האנדרטה
האנדרטה ממוקמת בפינת גן העיר, בקרבת צומת הרחובות הרצל ורוטשילד, לא הרחק מאתרי ההפצצה. היא ממוקמת בתוך ערוגת צמחים עגולה, ובנויה כשני עמודים בהירים, האחד גבוה ממשנהו, שביניהם נקבע לוח אנכי ועליו לוחית זיכרון כהה. הכיתוב עליה מתאר את ההפצצה ומונה את שמות קורבנותיה. מעל שני העמודים קבועים שלושה עצמים בדמות פצצות העושות דרכן אל הקרקע.

האנדרטה הוקמה בשנת 1996 ביזמת עיריית ראשון לציון.

במרחק קצר מהאנדרטה ממוקמת האנדרטה לזכר בני העיר שנפלו במערכות ישראל.

## קישורים חיצוניים

* 
* שמות האזרחים שנהרגו בהפצצה, באתר לזכר האזרחים חללי פעולות האיבה

## הערות שוליים

קטגוריה:מלחמת העצמאות: אנדרטאות
חללי ההפצצה המצרית על ראשון לציון
Nos Volvimos Locos

**Nos Volvimos Locos** (בעברית: **חזרנו מטורפים**) הוא שיר שהוקלט על ידי הזמרת-יוצרת המקסיקנית גלוריה טרווי, ביחד עם הזמר הפוארטו ריקני גואינה . השיר יצא לאור ב-23 ביולי 2021, על ידי חברת התקליטים יוניברסל מיוזיק לטין אנטרטיינמנט, כסינגל השלישי מתוך אלבום האולפן השלושה עשר שלה, *[[Isla Divina]]*.

השיר הגיע למקום התשיעי במצעד הסינגלים של פוארטו ריקו.

## רקע וכתיבה
השיר נכתב על ידי מרסלה דה לה גרזה, לאונל גרסיה וגלוריה טרווי והופק על ידי גיל אלגזבל, אדוארדו בלדיניירס ויופרד. בתחילת השיר, מדברים השניים על כך שברצונם להיות האחד עם השני. גואינה שר שהוא מנסה לאזור אומץ ולהציע לטרווי להיות לצידו. בהמשך לכך, שרים השניים יחדיו את הבית, עד לסוף השיר.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-5.5 מיליון השמעות.

## וידאו קליפ
הווידאו קליפ הרשמי של השיר פורסם ב-23 ביולי 2021, ביום יציאתו של "Nos Volvimos Locos" כסינגל. בתחילת הקליפ, ניתן לראות את טרווי יוצאת מרכב בסערת רגשות, כשהיא צורחת על הבחור שנוהג בו. בהמשך, מגיח מפינת הרחוב אוטו גלידה ממנו יוצא גואינה, המנסה להרשים אותה ולהיות לצידה.

נכון לאפריל 2022, מונה הצפיות של הקליפ עומד על למעלה מ-8 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי גלוריה טרווי
קטגוריה:שירים בספרדית
קטגוריה:שירים שנכתבו על ידי גלוריה טרווי
קטגוריה:סינגלים בהוצאת יוניברסל מיוזיק לטין אנטרטיינמנט
Ensayando Cómo Pedirte Perdón

**Ensayando Cómo Pedirte Perdón** הוא שיר שהוקלט על ידי הזמרת-יוצרת המקסיקנית גלוריה טרווי. השיר יצא לאור ב-22 באוקטובר 2021, על ידי חברת התקליטים יוניברסל מיוזיק לטין אנטרטיינמנט, כסינגל הרביעי מתוך אלבום האולפן השלושה עשר שלה, *[[Isla Divina]]*.

כאשר יצא השיר, הופנו כלפיו ביקורות חיוביות מטעם מבקרי המוזיקה ברחבי העולם.

## רקע וכתיבה
השיר נכתב על ידי לאונל גרסיה וגלוריה טרווי והופק על ידי ארמנדו אווילה, שעבד עם טרווי על שירים נוספים שהוציאה במהלך הקריירה שלה. בתחילת השיר, מצהירה טרווי שהיא התעוררה בבוקר עם תחושה לא טובה, אך בהמשך מסבירה כי בן אדם צריך לדעת להתגבר על ה"גאווה" וה"אגו" שלו ולהתנצל כשצריך.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-7 מיליון השמעות.

## וידאו קליפ
הווידאו קליפ הרשמי של השיר פורסם ב-22 באוקטובר 2021, ביום יציאתו של "Ensayando Cómo Pedirte Perdón" כסינגל. בתחילת הקליפ, ניתן לראות את טרווי מתעוררת בבוקר במיטה שלה. לאחר מכן, היא מתלבשת וצועדת ברחבי הבית, כשהיא מבצעת את השיר. לאורך הקליפ, היא מחליפה כמה תלבושות.

נכון לאפריל 2022, מונה הצפיות של הקליפ עומד על למעלה מ-5.2 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי גלוריה טרווי
קטגוריה:שירים בספרדית
קטגוריה:שירים שנכתבו על ידי גלוריה טרווי
קטגוריה:שירים על כאב לב
קטגוריה:בלדות
קטגוריה:סינגלים בהוצאת יוניברסל מיוזיק לטין אנטרטיינמנט
סירת שיטור ימי

[ממוזער|סירת שיטור ימי, [סירת גומי|עשוית־גומי, עם מנוע יחיד, במעגן של תחנת הכוח רדינג.]]
[ממוזער|סירת שיטור ימי, מדגם צרעה, בשם "חזון", עוגנת במרינה של [אילת, לידה עוגן אופנוע ים של המשטרה.]]
**סירת שיטור ימי** היא כלי שיט המשמש את יחידות המשטרה לסיור במקווי מים. בסירת שיטור ימי, בדרך כלל, מסיירים בנהרות גדולים, בקרבת הנמלים, מול חופי ערים או במקומות שבהם יש צורך בנוכחות משטרתית משמעותית בנוסף ליחידות ביטחון נמלים או משמר החופים.

המנועים של סירת שיטור ימי, בדרך כלל, בעלי ביצועים גבוהים, על מנת להשיג את הנמלטים על המים. סירת שיטור ימי נכנסו לשימוש רחב מתחילת המאה ה-20.

כלי השיט של יחידת השיטור:
* ספינות עם שני מנועים המיועדות לשהות ארוכה בים.
* ספינות בעלות מנוע יחיד המיועדות לשיט בקרבת החוף.
* סירות גומי (בקיץ נעזרים באופנועי ים).


קובץ:Independence 150421 Police boat 01.jpg|סירת שיטור ימי בשם "איתן", מדגם צרעה מול חופי תל אביב, ביום העצמאות, 2021
קובץ:TLV 260412 Police Boat 01.JPG|סירת שיטור ימי במעגן של תחנת הכוח רדינג, 2012
קובץ:TLV 260412 Police Boat 02.JPG|סירת שיטור ימי במעגן של תחנת הכוח רדינג, 2012


## ראו גם
* יחידות השיטור הימי
* ימאי שיטור

## קישורים חיצוניים

קטגוריה:סוגי כלי שיט
קטגוריה:משטרת ישראל: אמצעים
קטגוריה:משטרה
La Recaída

**La Recaída** (בעברית: **הנסיגה**) הוא שיר שהוקלט על ידי הזמרת-יוצרת המקסיקנית גלוריה טרווי, ביחד עם רקדן הפלמנקו טימו נוניז. השיר יצא לאור ב-21 בינואר 2022, על ידי חברת התקליטים יוניברסל מיוזיק לטין אנטרטיינמנט, כסינגל החמישי מתוך אלבום האולפן השלושה עשר שלה, *[[Isla Divina]]*.

השיר הגיע למקום הראשון במצעד הסינגלים של מקסיקו.

## רקע וכתיבה
השיר נכתב על ידי מרסלה דה לה גרזה וגלוריה טרווי והופק על ידי יופרד. "La Recaída" הוא שיר העוסק באהבה הגורמת לשני דברים: אושר וכאב. במהלכו, שרה טרווי על כך שעל אף שהיא נהנית מאהבתו של בחיר ליבה, אך באותו הזמן חשה כאילו הוא "מזריק לה ארס לוורידים שלה". באחת מהבית היא מכנה אותו כ"חומר האסור" שלה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-6 מיליון השמעות.

## הצלחה מסחרית
"La Recaída" זכה להצלחה מסחרית מיידית כאשר יצא והפך לשיר הראשון בשנת 2022 בביצוע אישה שהצליח להגיע למקום הראשון במצעד הסינגלים של מקסיקו. הוא שהה במקום הראשון במצעד במשך שבועיים רצופים והפך לשיר הראשון בביצוע אישה שהצליח לעשות זאת בשנת 2022 גם כן.

במצעד האיירפליי של מקסיקו דורג בשיאו במקום הרביעי והצלח לשהות במצעד במשך תשעה שבועות.

## וידאו קליפ
הווידאו קליפ הרשמי של השיר פורסם ב-21 בינואר 2022, ביום יציאתו של "La Recaída" כסינגל. בתחילת הקליפ, ניתן לראות אולם תיאטרון. בהמשך לכך, נמצאת טרווי ביחד עם טימו נוניז בחדר הלבשה והשיר מתחיל. לאורכו של השיר, שותים השניים אלכוהול כשהם מנסים לפתות אחד את השני בדרכים שונות ובאמצעות ריקודי פלמנקו.

נכון לאפריל 2022, מונה הצפיות של הקליפ עומד על למעלה מ-5.8 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי גלוריה טרווי
קטגוריה:שירים בספרדית
קטגוריה:שירים שנכתבו על ידי גלוריה טרווי
קטגוריה:שירי פופ לטיניים
קטגוריה:סינגלים בהוצאת יוניברסל מיוזיק לטין אנטרטיינמנט
רחלקי דה ביר

**רחלקי דה ביר** (באפריקאנס: **Racheltjie de Beer**) (1831–1843) היא גיבורת פולקלור אפריקאנרית, בתו של ג'ורג' סטפנוס דה ביר. על פי המסורת, בגיל 12 היא הקריבה את חייה כדי להציל את חייו של אחיה, אולם אין ראיות לכך שהשניים באמת היו קיימים.

## האגדה
על פי האגדה, משפחתה של רחלקי נמנתה עם החלוצים אשר נעו ממדינת אורנג' החופשית לדרום-מזרח טרנסוואל במהלך הטרק הגדול בחורף של 1843. במהלך חניית לילה, בזמן שכינסו את הבקר, המשפחה שמה לב שעגל שהיה אהוב על הילדים נעלם. נשלחה קבוצת חיפוש, שגם רחלקי ואחיה בן השש השתתפו בה. לאחר שכולם התחילו לחזור למחנה, השניים הלכו לאיבוד. כשהחשיך נהיה קר מאוד והחל לרדת שלג רחלקי הבינה שהסיכוי שימצאו את המחנה קלוש מאוד. היא מצאה תל נמלים שנפרצה על ידי שנבוב, הסירה את בגדיה, שמה אותם על אחיה הקטן ועזרה לו לטפס אל תל הנמלים. אחר כך היא נשכבה מול פתחו כדי להרחיק את הקור. למחרת בבוקר, המשפחה איתרה את הילדים. רחלקי לא שרדה את הלילה, אבל אחיה כן.

## ויכוח היסטורי
בחיבור הגנאלוגי המקיף מאוד "משפחת דה ביר - שלוש מאות בדרום אפריקה" מוקדשים מספר עמודים לסיפור רחלקי דה ביר, תוך התבוננות בכל האפשרויות מהנתונים הגנאלוגיים הזמינים. מסתבר שהייתה משפחת דה ביר שמתאימה למדי לשמות ולגילים כפי שהוזכרו בסיפור המקורי. עם זאת, הם חיו 60 שנה מאוחר יותר. אם התקרית התרחשה ב-1903 במקום ב-1843, המשפחה הזו הייתה מתאימה למדי לעובדות. זה גם יסביר טוב יותר מדוע אין אזכור לסיפור הזה לפני תחילת המאה ה-19.

באוקטובר 2012 פרסמו שני עיתונאים את ממצאיהם, ולפיהם סיפורה של רחלקי דה ביר הוא בעל קווי דמיון יוצאי דופן לזה של גיבורת השלג האמריקאית הייזל כורה. הם פרסמו זאת במוסף שבועי של שלושת העיתונים האפריקאנרים Die Burger, Beeld ו-Volksblad.
ממוזער|דמותה של רחלקי דה ביר נושאת את אחיה.
מה שנראה מחזק את התיאוריה שלהם היה הופעתם כמעט בו-זמנית של שני הסיפורים בעיתונות. ככל הידוע, ההופעה הראשונה בדפוס של סיפור רחלקי הייתה באפריל 1921 במגזין הנשים האפריקני Die Boerevrou. זה היה רק כחודש או שלושה לאחר שמגזין רווחה אמריקאי, The North Dakota Children's Home Finder, סיפר את סיפורה של הייזל כורה לאלפי קוראיו.

## הסיפור בתרבות המודרנית
רחלקי דה ביר מושרשת בתרבות האפריקנרית. הדבר ניכר במספר הרחובות ובתי הספר הנקראים על שמה, ויצירות מוזיקליות בהשראתה כמו מחזמר.

הסיפור הוצג בסרט משנת 2019 בשם "סיפורה של רחלקי דה ביר", הנקרא גם רוכבי הסערה (Storm Riders).

דמותה מופיעה על שטר 10 אור שמדפיסה המועצה המנהלת של היישוב אורניה.

## הערות שוליים

קטגוריה:אפריקאנרים
קטגוריה:ילידי 1831
קטגוריה:ילידות 1831
קטגוריה:נפטרות ב-1843
קטגוריה:נפטרים ב-1843
קופסה שחורה (סרט)

**קופסה שחורה** הוא סרט קולנוע ישראלי משנת 1993 בהפקתו של גדעון קולירין ובימויו של יעוד לבנון, עם עמי טראוב, ברוריה אלבק ומתי סרי בתפקידים הראשיים.

התסריט מבוסס על הרומן "קופסה שחורה" מאת עמוס עוז משנת 1987.

העלילה מתוארת כרומן מכתבים כמו בספר. המכתבים מוקראים על ידי השחקנים הראשיים, עמי טראוב וברוריה אלבק. בסרט מופיעים פלשבאקים רבים. שני הגיבורים מנסים לפצח את חידת התרסקות נישואיהם כפי שמנסים לפצח סיבת התרסקות מטוס בעזרת הקופסה השחורה.

המוזיקה נכתבה על ידי עדי רנרט. שיר הנושא "משני עבר הזמן" שכתבה לאה גולדברג, מושר בפי גידי גוב.

## תקציר העלילה
אלכס "אלק" גדעון (עמי טראוב) הוא פרופסור מוערך למדעי המדינה באחת האוניברסיטאות בלונדון. הוא גרוש מאילנה (ברוריה אלבק) לאחר נישואים שהיו מלווים במריבות קשות. לאילנה יש בן בשם בועז (רוני אילון), שאלכס מסרב להכיר בו כאביו הביולוגי בגלל סירובה של אילנה לבדיקת אבהות.

לאחר הגירושין נישאה אילנה למישל סומו (מתי סרי), גבר דתי ממוצא אלג'יראי בעל דעות ימניות הסבור שארץ ישראל שייכת רק ליהודים, ההפך הגמור מאלכס. להם ילדה אחת - יפעת.

בועז, שהיה עד למריבות הוריו, הפך לנער מרדן שמסתבך מדי פעם עם המשטרה. מישל משחרר אותו ומנסה לעזור לו, אך ללא הצלחה.

מישל מבקש מאלכס באמצעות עורך הדין זקהיים (אמנון מסקין) כסף לתמיכה בחינוכו של בועז, ואלכס שולח 2,000 דולר בתנאי שלא יפנו אליו יותר בדרישות.

אביו של אלכס הוריש לו אחוזה באזור הכרמל בשם "אחוזת גדעון" שנטושה כבר שנים. זקהיים מבקש ממנו שלא ימכור אותה.

אלכס מנהל קשר עם אחת הסטודנטיות שלו (קרן מור) שרוצה להתחתן אתו ושיפסיק את הקשר עם משפחתו בארץ.

היחסים בין אילנה ומישל מתערערים עקב פעילותו בחוגי ימין ורצונו לרכוש בית בעיר העתיקה בירושלים. אחותה רחל (עירית גדרון) מנסה לתמוך בה נפשית. אילנה עוברת עם יפעת ובועז לגור ב"אחוזת גדעון", והם משפצים את המקום בעזרת חבריו ההיפים של בועז.

אלכס לוקה בסרטן ומגיע לאחוזת גדעון כדי לסיים את חייו. הוא מציע למישל חצי מהאחוזה בתנאי שישאיר שם את יפעת, אך מישל מסרב. לקראת סוף חייו מתקרבת אליו אילנה וגם בועז מתפייס אתו.

## צוות השחקנים

## קישורים חיצוניים

*קופסה שחורה, באתר קרן הקולנוע הישראלי
*קופסה שחורה, באתר יוטיוב
*משני עברי הזמן, גידי גוב, באתר יוטיוב
קטגוריה:סרטי 1993
קטגוריה:סרטים בעברית
קטגוריה:סרטים ישראליים מבוססי ספרים
קטגוריה:סרטים על פי ספרי עמוס עוז
קטגוריה:סרטי דרמה ישראליים
קטגוריה:סרטים ישראליים משנת 1993
קטגוריה:סרטי יעוד לבנון
מתיל טרט בוטיל אתר

**מתיל טרט בוטל אתר** (**Methyl ''tertiary''-butyl ether**, MTBE) הוא תרכובת אורגנית שנוסחתה המבנית (CH_3)_3COCH_3. MTBE הוא נוזל נדיף, דליק, שקוף ומסיס במים. החומר משמש בעיקר כתוסף דלק להעלאת מספר האוקטן. וכממס.

מתיל טרט בוטיל אתר מיוצר בתגובה בין מתנול לאיזובוטילן (2 מתיל 1 פרופן) בקטליזה חומצית. התגובה מתבצעת בטווח טמפרטורה של 40-90°C
מרכז|סינתזה של מתיל טרט בוטיל אתר בסיפוח מתנול לקשר כפול באיזובוטילן|ממוזער|870x870 פיקסלים

### שימושים
בארצות הברית משתמשים בחומר משנת 1979 כתחליף לעופרת טטרה אתיל למניעת דטונציה במנועי בעירה פנימית.

בתעשייה משתמשים בMTBE כממס א-פרוטי חלופי לדי אתיל אתר. יתרונו של מתיל טרט בוטיל אתר הוא שקבוצת הטרט מתיל הגדולה מונעת יצירת פראוקסידים מסוכנים. עם זאת החומר אינו יציב בנוכחות חומצות חזקות.

### סביבה
מתיל טרט בוטיל אתר מקנה טעם לא נעים למים כבר בריכוזים נמוכים והוא עשוי לזהם אקויפר בחלחול ממאגרי דלק תת-קרקעיים או משפך של דלק המכיל MTBE. המסיסות הגבוהה גורמת להתפשטות מהירה של הזיהום. החומר מתפרק על ידי חיידקים וניתן לנקות מים מזוהמים באמצעות ביוריאקטורים או ספיחה על פחם פעיל.
## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:תרכובות אורגניות
קטגוריה:ממסים אפרוטיים
שדרה A (מנהטן)

**שדרה A** (באנגלית: **Avenue A**) היא שדרה מצפון לדרום הממוקמת במנהטן, ניו יורק, מזרחית לשדרה הראשונה ומערבית לשדרה B. היא עוברת מרחוב האוסטון לרחוב 14, שם היא ממשיכה לכביש לולאה בסטויוויסנט טאון-פיטר קופר וילג' , המתחברת לשדרה B. מתחת לרחוב האוסטון, ממשיכה שדרה A כרחוב איסקס .

השדרה נחשבת לגבול המערבי של אלפבית סיטי  באיסט וילג'. זהו גם הגבול המערבי של פארק כיכר טומפקינס .

## מתחמים
על פי תוכנית חברי הוועדה משנת 1811 שהגדירה את רשת הרחובות של מנהטן, השדרות התחילו בשדרה הראשונה בצד המזרחי של האי ועברו דרך השדרה ה-12 במערב. מזרחית לשדרה הראשונה, התוכנית סיפקה ארבע שדרות נוספות עם אותיות שנעו משדרה A לשדרה D (ממערב למזרח) בכל מקום בו ניתן היה להתאים אותן.

בעוד השדרה הראשונה הייתה השדרה המזרחית ביותר ברוב מנהטן, כמה קטעים לא רציפים הוגדרו כשדרה A מצפון לאלפבית סיטי של היום.

### מתחם אשר ליוויי
קטע קצר של שדרה A, מרחובות 23 עד 25 בקיפס ביי, מנהטן , נותק מהקטע הקיים ב-1947 עם בניית סטויוויסנט טאון-פיטר קופר וילג'. שמו של החלק הדו-בלוקי שונה ב-1954 על שם אשר ליוויי, מראשוני האזרחים היהודים בעיר ניו יורק, ותומך חזק ורב השפעה למען זכויות אזרח. הצד המזרחי של מתחם אשר ליוויי מכיל את מרכז הנופש אשר ליוויי , הכולל את בית המרחץ אשר ליוויי, שנבנו בשנים 1908-1905.

מתחם אשר ליוויי נסגר באוקטובר 2013 כדי להפוך לחלק ממרכז הבילויים הפארק מכיל כעת שולחנות פינג-פונג מבטון, מסלול ספורט, ציוד כושר ומשחקי ילדים. הוא נבנה על ידי מחלקת הפארקים והנופש של העיר ניו יורק כדי להחליף את הקצה המערבי של מגרש המשחקים של רוברט מוזס ברחוב 42 ו-FDR דרייב הנמכר לאומות המאוחדות, כהכנה לשלב עתידי של איסט ריבר גרינוויי ב-FDR דרייב, מתחת למטה האומות המאוחדות בין הרחובות המזרחית 38 ו-60.

### ביקמן פלייס
ביקמן פלייס, הממוקם במטה האומות המאוחדות, פועל כרחוב קצר בין מיטשל פלייס/רחוב 49 ורחוב 51. אף על פי שאינו חלק משדרה A המקורית בתוכנית 1811, הוא נקרא על שם משפחת ביקמן (שחבריה כוללים את ווילהלמוס ביקמן , וששמותיה כוללים גם את רחוב ביקמן במרכז העיר ואת רחוב ויליאם ), שהיו בעלי השפעה על התפתחותה של העיר ניו יורק.

### סאטון פלייס ושדרת יורק
סאטון פלייס  גם סומנה בעבר כשדרה A; באורכו המקורי הוא עבר בין רחובות מזרח 53 ו-92. Effingham B. Sutton בנה בבראונסטון בשנת 1875 בין הרחובות 57 ו-58, ונאמר שהשאיל לרחוב את שמו, אף על פי שהמקור הקדום ביותר שמצא הניו יורק טיימס מתוארך לשנת 1883. מועצת העיר ניו יורק של אלדרמן אישרה עצומה לשנות את השם מ"שדרה A" ל"סאטון פלייס", המכסה את הבלוקים בין הרחובות 57 ו-60.

בשנת 1928 שונה השם של קטע בן בלוק אחד של סאטון פלייס מצפון לרחוב איסט 59 וכל שדרה A מצפון לאותה נקודה, לשדרת יורק  לכבודו של סמל צבא ארצות הברית, אלווין יורק ממלחמת העולם הראשונה, שזכה במדליית הכבוד על התקפה במתקפת מז-ארגון ב-8 באוקטובר 1918. חלק זה הוא החלק הקודם היחיד בשדרה A שעדיין משתמש במערכת הכתובות של שדרה A (כיוון שיש לו רק מספרי בניין בני ארבע ספרות).

### שדרת פלזנט
החלק הצפוני ביותר של שדרה A, המשתרע בין רחובות מזרח 114 ו-120 במזרח הארלם, שונה לשם שדרת פלזנט (Pleasant Avenue) בשנת 1879. הכתובות בשדרת פלזנט אינן רציפות עם הכתובות בשדרה A (שהייתה בסדרה 2000 אילו היו רציפות).

## ראו גם
* שדרה B (מנהטן)
* שדרה C (מנהטן)
* שדרה D (מנהטן)

## קישורים חיצוניים


* New York Songlines: Avenue A, a virtual walking tour
* East Harlem Giglio Society


## הערות שוליים

קטגוריה:איסט וילג'
קטגוריה:מנהטן: רחובות
שדרה B (מנהטן)

**שדרה B** (באנגלית: **Avenue B**) היא שדרה מצפון לדרום הממוקמת באזור אלפבית סיטי  בשכונת איסט וילג' במנהטן, ניו יורק, מזרחית לשדרה A ומערבית לשדרה C. היא עוברת מרחוב האוסטון לרחוב 14, שם היא ממשיכה לכביש לולאה בסטויוויסנט טאון-פיטר קופר וילג' , המתחברת לשדרה A. מתחת לרחוב האוסטון, ממשיכה שדרה B כרחוב קלינטון לרחוב דרום . זהו הגבול המזרחי של פארק כיכר טומפקינס .

## היסטוריה
הרחוב נוצר על ידי תוכנית חברי הוועדה משנת 1811 כאחד מ-16 השדרות העוברות בכיוון צפון-דרום, ברוחב של 30 מטרים. למעשה, 12 שדרות ממוספרות ו-4 שצוינו באותיות ממזרח לשדרה הראשונה. בשנת 1824, לפני כל בנייה, רוחבה צומצם ל-18 מטרים, התקן לרחובות צולבים, על ידי נטילת 12 מטרים מהצד המזרחי. העירייה טענה כי שדרות האותיות "אינן מסוגלות לשמש כצירי תנועה אל העיר וממנה" ואינן יכולות "להיחשב כשדרות במובן הנכון של המונח".

## ראו גם
* שדרה A (מנהטן)
* שדרה C (מנהטן)
* שדרה D (מנהטן)

## הערות שוליים

## קישורים חיצוניים


* New York Songlines: Avenue B, a virtual walking tour


קטגוריה:איסט וילג'
קטגוריה:מנהטן: רחובות
שדרה C (מנהטן)

**שדרה C** (באנגלית: **Avenue C**), הידועה גם בשם **שדרת לואיזאידה** (Loisaida), היא שדרה מצפון לדרום הממוקמת באזור אלפבית סיטי  בשכונת איסט וילג' במנהטן, ניו יורק, מזרחית לשדרה B ומערבית לשדרה D. היא מתחילה מרחוב האוסטון עוברת דרך סטויוויסנט טאון-פיטר קופר וילג'  ומסתיימת ברחוב 23. היא עוברת כמעט מתחת ל-FDR Drive  מרחוב 18.

מתחת לרחוב האוסטון, היא מתחילה ברחוב דרום  וממשיכה צפונה כרחוב מונטגומרי ורחוב פיט, לפני שהיא מצטלבת עם רחוב מזרח יוסטון ומקבלת את שמה. צפונית לרחוב 14 הכביש מהווה את הגבול המזרחי של סטויוויסנט טאון-פיטר קופר וילג' .

## היסטוריה ותיאור
ממוזער|ימין|220px|יריד רחוב בקיץ 2008
הרחוב נוצר על ידי תוכנית חברי הוועדה משנת 1811, כאחד מ-16 שדרות העוברות בכיוון צפון-דרום, ברוחב 30 מטרים; הן כוללות 12 שדרות ממוספרות, ו-4 (הממוקמות מזרחית לשדרה הראשונה) מסומנות באותיות.

שדרה C ידועה גם כשדרת לואיזאידה משנת 1987, כהוקרה למורשת הפורטו-ריקנית של השכונה. לואיזאידה מבוטאת /ˌloʊiːˈsaɪdə/ LOH-ee-SY-də (לוואר איסט סייד). ההיסטוריה של השכונה תוארה בספר Selling The Lower East Side. אף על פי שהאזור הזה שייך מוניציפלית לאיסט וילג' הוא זכה להסכמה רחבה, של רבים מתושבי לואיזאידה הוותיקים שעדיין רואים בו חלק מהלואר איסט סייד, כפי שמעידה האמנות הציבורית שנמצאה על הבניינים לאורך שדרה C.

בפינת לואיזאידה ורחוב 9, יש שני גנים קהילתיים  גדולים (בסטנדרטים של מנהטן) שמתוחזקים על ידי הקהילה בסביבתם. שעות הפעילות שלהם משתנות בהתאם לעונה וליכולת של המתנדבים, אך הן פתוחות לכולם ואין דמי כניסה. בית הפאנק  המפורסם C-Squat  נמצא בפינה אחרת של רחוב 9. המוזיאון לחלל עירוני  המשוחזר, שנפתח ב-2012, ממוקם ב-C-Squat.

את שדרה C משרתים קווי האוטובוס M9, M14D SBS ו-M23 SBS ניו יורק.

מאז 1999 קיים שביל אופניים בשדרה, ולאחרונה נצבע מחדש לאחר ששדרה C נסללה מחדש. הוא הוארך כמעט לכל אורכה של השדרה.

## ראו גם
* שדרה A (מנהטן)
* שדרה B (מנהטן)
* שדרה D (מנהטן)

## קישורים חיצוניים


* Selling The Lower East Side
* New York Songlines: Avenue C, a virtual walking tour
* Museum of Reclaimed Urban Space


## הערות שוליים

קטגוריה:איסט וילג'
קטגוריה:מנהטן: רחובות
מרדכי רטר

**מרדכי (מוטי) רטר** (24 במאי 1953 – 8 באוקטובר 1973) היה קצין שריון בחטיבה 14 במלחמת יום הכיפורים, אשר עוטר בעיטור העוז. נהרג בקרב ברכס "חמוטל".

## ביוגרפיה
רטר נולד ב-24 במאי 1953 בראשון לציון למאיר ולדורה. למד בבית ספר היסודי "בארי" בראשון לציון, והתחנך בפנימייה הצבאית לפיקוד שליד בית הספר הריאלי בחיפה.

בנובמבר 1971 התגייס רטר לחיל השריון, ועבר קורס מפקדי טנקים וקורס קציני שריון. כשפרצה מלחמת יום הכיפורים שהתה המחלקה של רטר מדרום למעוז "מפרקת", בגזרה הצפונית של תעלת סואץ. רטר עלה לעמדות וירה לעבר הרמפות בצד המצרי של התעלה על מנת לעכב את הצליחה המצרית. לאחר שמרבית הפלוגה נפגעה החל רטר לנוע צפונה במטרה להדוף את ההתקפה על המעוזים, אך הטנק שלו שקע בבוץ. בעת ניסיון החילוץ נפגע טנק סמל המחלקה, ורטר חילץ את אנשי הצוות מהטנק הבוער, וסחב את סמל המחלקה למרחק של כ-3 קילומטר בכדי שיקבל טיפול רפואי. על פעולה זו הוענק לו צל"ש הרמטכ"ל, שהומר בהמשך לעיטור העוז.

כיוון שטנקי המחלקה שלו יצאו מכלל שימוש, הצטרף רטר לצוות טנק שכונה "טנק הקצינים" (יחד עם יובל נריה), ועימו נלחם. ב-8 באוקטובר, י"ב בתשרי, בעת הסתערות על רכס "חמוטל" נפגע הטנק וכל צוותו נהרג. במשך מספר חודשים לאחר מותו היה רטר בחזקת נעדר, עד שב-22 במרץ 1974 נמצאה גופתו.

רטר הובא לקבורה בבית הקברות הצבאי בראשון לציון ב-31 במרץ 1974.

## קישורים חיצוניים
* 
* 
* תיק הנופל של מרדכי רטר, באתר "בהשקט ובבטחה"
* עמוד הזיכרון למרדכי רטר באתר בית הספר הריאלי העברי בחיפה

## הערות שוליים

קטגוריה:בוגרי בית ספר בארי (ראשון לציון)
קטגוריה:בוגרי הפנימייה הצבאית לפיקוד חיפה
קטגוריה:בוגרי הפנימייה הצבאית לפיקוד מעוטרי עיטור העוז
קטגוריה:מעוטרי עיטור העוז במלחמת יום הכיפורים
קטגוריה:מעוטרי צל"ש הרמטכ"ל
קטגוריה:חללי צה"ל במלחמת יום הכיפורים
קטגוריה:חיילי חיל השריון במלחמת יום הכיפורים
קטגוריה:אישים הקבורים בבית הקברות הצבאי בראשון לציון
קטגוריה:ישראלים שנולדו ב-1953
קטגוריה:ישראלים שנפטרו ב-1973
פרטיבה פרמאר

**פרטיבה פרמאר** (באנגלית: **Pratibha Parmar**; נולדה ב-11 בפברואר 1955 בניירובי) היא במאית, מפיקה ותסריטאית בריטית ממוצא הודי.

## ביוגרפיה
פרטיבה פרמאר נולדה בניירובי שאז הייתה חלק של מושבה בריטית להורים ממוצא הודי שהיגרו לאפריקה. בשנת 1967 המשפחה עברה לבריטניה. פרמאר סיימה לימודי אוניברסיטה בתחום תקשורת ומשאבי אנוש. בזמן הלימודים היא הייתה מעורבת בתנועת הסטודנטים. במשך 3 חודשים היא עבדה בקלקטה עם אמא טרזה.

בחזרה לבריטניה פרמאר המשיכה בלימודי תואר שני באוניברסיטת בירמינגהאם. בשנת 1982 היא הייתה בין מחברי ספר The Empire Strikes Back – Race and Racism in 1970s Britain.

בסוף שנות ה-80 של המאה ה-20 פרמאר החלה לעסוק בקולנוע. היא עסקה בסרטי תעודה דוגמת Emergence (1986) ו- Sari Red (1988) שתיארו מצבה של אישה-מהגרת בלונדון. בשנת 1991 היא סיימה סרט "Khush" על חיי החברה ההלט"בית בהודו. סרט זה זכה בפרסים בפסטיבלי לקולנוע במדריד, פריז וסן פרנסיסקו. בשנת 1991 היא סיימה לעבוד על סרט A Place of Rage שהוקדש לנשים אפרו-אמריקאיות וזכה בפרס בארצות הברית.

סרטה Nina's Heavenly Delights בהשתתפות שלי קון ולורה פרייז'ר זכה להצלחה וקיבל מספר פרסים בפסטיבלי לקולנוע.

בשנת 2013 ב-BBC הוקרן סרט Alice Walker: Beauty in Truth שבוים על ידי פרמאר והוקדש לחייה ופעילותה של אליס ווקר.

## קישורים חיצוניים

* 

קטגוריה:מפיקות קולנוע בריטיות
קטגוריה:במאיות קולנוע בריטיות
קטגוריה:במאי סרטים תיעודיים
קטגוריה:תסריטאיות קולנוע בריטיות
קטגוריה:להט"ביות בריטיות
קטגוריה:במאים להט"בים
קטגוריה:להט"בים בריטים
קטגוריה:בוגרות אוניברסיטת ברמינגהאם
קטגוריה:מהגרות לממלכה המאוחדת
קטגוריה:מפיקי קולנוע בריטים
קטגוריה:במאי קולנוע בריטים
קטגוריה:תסריטאי קולנוע בריטים
קטגוריה:בוגרי אוניברסיטת ברמינגהאם
קטגוריה:מהגרים לממלכה המאוחדת
קטגוריה:זוכות פרס 100 נשים (BBC)
קטגוריה:בריטיות שנולדו ב-1955
קטגוריה:בריטים שנולדו ב-1955
שדרה D (מנהטן)

**שדרה D** (באנגלית: **Avenue D**), היא שדרה מדרום לצפון באזור אלפאבית סיטי  בשכונת איסט וילג' במנהטן, ניו יורק, מזרחית לשדרה C ומערבית ל-FDR Drive . היא מתחילה מרחוב האוסטון, עוברת דרך סטויוויסנט טאון-פיטר קופר וילג'  ומסתיימת ברחוב 13.

השדרה ממשיכה את רחוב קולומביה (בין רחוב האוסטון לרחוב דלנסי) ואת רחוב אברהם א. קאזאן (בין רחוב דלנסי לרחוב גרנד).

## היסטוריה
השדרה נוצרה על ידי תוכנית חברי הוועדה משנת 1811, כאחת מ-16 השדרות העוברות בכיוון צפון–דרום שצוינו ברוחב של 30 מטרים; הן כוללות 12 שדרות ממוספרות, וארבע (הממוקמות מזרחית לשדרה הראשונה) המסומנות באותיות.

## תחבורה
בשדרה D עובר קו האוטובוס M14D מרחוב 10 מזרח לרחוב האוסטון (לכיוון דרום) ומרחוב דלנסי (לכיוון צפון) דרך רחוב קולומביה.

## ראו גם
* שדרה A (מנהטן)
* שדרה B (מנהטן)
* שדרה C (מנהטן)

## קישורים חיצוניים


* New York Songlines: Avenue D, a virtual walking tour


## הערות שוליים

קטגוריה:איסט וילג'
קטגוריה:מנהטן: רחובות
צ'אנגפינג (בייג'ינג)

**צָ'אנְגְפִּינְג** (בסינית: **昌平**; בפין-יין: **Chāngpíng**) הוא רובע בצפון המחוז העירוני בייג'ינג שבצפון-מזרח הרפובליקה העממית של סין. על פי מפקד האוכלוסין משנת 2020, אוכלוסיית הרובע מנתה כ-2.27 מיליון תושבים.

הרובע משתרע על פני 1,342 קילומטרים רבועים והוא גובל ברבעים צָ'אוֹיָאנְג, הָאידְייֵן ומֶנְטוֹאוּגוֹאוּ מדרום, ברובע שׁוּנְיִי ממזרח, ברבעים חְווָאיז'וֹאוּ ויֵנְצִ'ינְג מצפון ובמחוז חביי ממערב.

המרכז הסיני לבקרת מחלות ומניעתן נמצא ברובע. בשנת 2017 נרשם לרובע תמ"ג של 83.97 מיליארד רנמינבי, עם תוצר לנפש של 40.7 אלף רנמינבי.

## אתרים מרכזיים
* קברי שושלת מינג
* 
* מקום מפגש הטריאתלון ל
*  של המשרד לביטחון הציבור של סין (ליד העיירה שְׂיָאוֹטָאנְגְשָׁאן)
* 

## חלוקה מנהלית
רובע צ'אנגפינג מחולק לשמונה תתי-רבעים, ארבעה אזורים חצי-עירוניים ועשר עיירות:

## גלריה

SHISANLING RESERVOIR2.JPG|מאגר שְׁה-סָאנְלִינְג
Jiutai Lu.jpg|דרך גְ'יוּטָאי (九台路) בצפון הרובע
Juyongguan04.JPG|פלטפורמת הענן בג'וּ'יוֹנְגְגְווָאן


## קישורים חיצוניים

* 

## הערות שוליים

קטגוריה:בייג'ינג: רבעים
Annapurna Pictures

**Annapurna Pictures** (**אנפורנה פיקצ'רס**) היא חברה אמריקאית אשר נוסדה על ידי מייגן אליסון במטרה לקדם יישום תאוריית האוטר. החברה פועלת בתחום הפקת סרטים, הפצת סרטים, יצירת תוכן לטלוויזיה והפצת משחקי מחשב. מטה החברה ממוקם בלוס אנג'לס. גם כיום, בשנת 2022 החברה מנוהלת על ידי המייסדת ונמצאת בבעלותה הפרטית.

מייגן אליסון הקימה את החברה לאחר לימודי קולנוע באוניברסיטת דרום קליפורניה. החברה החלה לפעול בשנת 2011 ועסקה בהפצת והפקת סרטים. בין הסרטים שחברה הייתה מעורבת בהם "המאסטר", "הורג אותם ברכות", "כוננות עם שחר", "ספרינג ברייקרס" ורבים נוספים.

בשנת 2016 הוקמה חטיבה לטלוויזיה Annapurna Television. בדצמבר 2016 הוקמה חטיבה למשחקי מחשב Annapurna Interactive.

בינואר 2017 הוחלט להיכנס לתחום הפצת סרטים. הראשון היה "דטרויט". באותה שנה נחתם הסכם עם "מטרו גולדווין מאייר" על הפצת סרטי אנפורנה במספר מדינות. במאי 2017 סוכם ש"אנפורנה" תפיץ סרטי Plan B Entertainment בתקופה של שלוש שנים. בשנת 2018 אנפורנה ו-MGM הרחיבו את שיתוף פעולה בין החברות במסגרת "יונייטד ארטיסטס".

במסגרת חטיבת הטלוויזיה הופקו "הקנוניה נגד אמריקה", "המדרגות", "פאם וטומי" וסדרות טלוויזיה נוספות. בשיתוף פעולה עם אחים כהן הופקה לטלוויזיה "הבלדה על באסטר סקראגס".

במסגרת חטיבת משחקי מחשב בוצע הפצת משחקים כמו 12 Minutes, Stray ונוספות. בשנת 2020 החברה הקימה מספר אולפנים ליצירת משחקי מחשב.

החברה פועלת גם בתחום הפקת הצגות תיאטרון לרבות הצגות בתיאטראות ברודוויי.

## קישורים חיצוניים
* 

## הערות שוליים

קטגוריה:חברות אמריקאיות להפקת סרטים
קטגוריה:חברות בידור
קטגוריה:החבובות